Rugăciune pentru Neamul 
Românesc 


Binecuvântat este Dumnezeul nostru, 
Dumnezeul Neamului românesc şi al 
tuturor neamurilor pământului,-totdeauna 
ŞI acum şi pururea și în vecii vecilor, Amin. 

Stăpâne Doamne, Dumnezeul Neamului 
nostru românesc și al.tuturor neamurilor, 
venim la Tine cu pocăință și durere în 
inimi să ne rugăm pentru fiii Neamului 
nostru de pretutindeni. 

Vino Doamne, ca un Dumnezeu 
Mântuitor, în ţara noastră şi în Neamul 
nostru și-l scapă, lisuse, de uneltirile 
vrăjmașilor văzuţi și  nevăzuţi, că 
prigonește vrăjmașul sufletul Neamului 
românesc și viaţa lui o calcă în picioare. 

Făcutu-l-a să locuiască în întuneric 
ca morții cei din veacuri şi sufletul său 
este mâhnit de moarte: că l-au trădat cei 
orânduiţi de Tine să-l conducă și au uitat 
că Tu Doamne, ai spus, că cel ce vrea să 
fie întâiul, să slujească tuturor. 

Şi ei au ştiut acest lucru, dar s-au trufit, 

au uitat de poporul Tău, l-au asuprit şi 
l-au jefuit, l-au vândut altor neamuri Şi au 
călcat poruncile Tale, iar pământul acesta, 
pe care l-ai dat pe veci ca moştenire 
Neamului românesc, l-au vândut. 

Dar poporul român Te slăvește Doamne, 
nu numai cu buzele, ci şi cu inima. Adu- 
ți aminte de el pentru cei care Te cunosc 
pe Tine, credincioşii români, care zilnic se 
roagă pentru acest neam greu încercat şi 
pentru rugăciunea noastră de astăzi, chiar 
dacă suntem nevrednici de mila Ta; pentru 
cătoți ne-am abătut, toți am făcut nelegiuiri 
și ierarhii şi preoții și credincioşii. Nu mai 
este niciunul să facă dreptate, nu mai este 
niciunul. Ci încetează Doamne mânia la 
împotriva poporului român; adu-ți aminte 
de bunătatea Ta și-l miluiește pe el. 

Adu-ţi aminte, Lisuse, de fraţii noștri 
care sunt în afara ţării, în exil, pentru a 
câştiga o pâine pentru familia lor; adu-Ți 
aminte de fraţii noștri vânduți odată cu 
teritoriile cedate, şi-i miluiește pe ei. 

Reuneşte neamul Tău. Așează Neamul 
românesc în cinstea pe care a avut-o la . 

Tine, mai înainte, iartă-i păcatele săvârşite 
cu voia sau fără voia lui. 

Rugători aducem pentru noi pe 
Preasfânta Născătoare de Dumnezeu, pe 
Sf. loan Botezătorul şi Înaintemergătorul, 
puterile cerești şi Sfinţii Tăi Apostoli, 
pe martirii neamului nostru românesc Și 
pe toţi sfinţii şi cuvioșii români, care au 
slujit Ţie, cu dragoste de neam şi credință 
curată. 

Adu-ţi aminte Stăpâne, de toţi cei 
care s-au jerfit pentru Sf. Cruce, Sfânta 
Biserică, Ţară și Neam; adu-Ţi aminte 
de sângele tuturor martirilor Neamului şi 
adună-l în potirul iertării. 

Redă poporului nostru pământul 
binecuvântat pe care l-a păzit cu trudă şi 
credință prin multe veacuri, redă-i pacea 
văzduhului şi conducători creştini buni 
şi cinstiți, neasupritori, nemincinoşi ŞI 
nelacomi; redă Bisericii Tale arhierei 
vrednici de Tine, Lisuse Marele Arhiereu, 
Preoți slujitori devotați Bisericii şi 
Neamului credincioși misiunii lor; adevăraţi 
secerători aşa cum îi vrei Tu Multmilostive. 

Auzi-ne Doamne, întru îndurarea Ta! 
Nu intra Stăpâne la judecată cu robii Tăi, ci 
întoarce-Ţi iar privirea spre noi şi ne ridică 
din păcat cu dreapta Ta cea mântuitoare. 

Şi trecând peste toate necazurile, 
curăţaţi prin suferință să “ajungem şi 
la Sfânta Ta Inviere lisuse Doamne 
slăvindu-Te pe Tine, împreună cu Tatăl 
și cu Duhul Sfânt, Dumnezeul tuturor 
neamurilor pământului; iar la dreapta şi 
înfricoşătoarea Ta judecată, învrednicește- 
ne să fim în ceata aleșilor Tăi. Amin! 

(Sursa: Preot Iustin Pârvu - 

„„ Testament pentru Neam ”, pag. 45-46) 


Români! Rugaţi-văzilnic pentru Neamul 
Românesc, căci numai la Dumnezeu este 
izbăvirea noastră. 

Preotul loan 

